Plastic Ban: ಈ ಹೋಟೆಲ್ನಲ್ಲಿ ಹಣ ಕೊಡಬೇಕಂತಿಲ್ಲ! ಮನೆಲಿರುವ ಪ್ಲಾಸ್ಟಿಕ್ ತನ್ನಿ ಸಾಕು ಯಾವುದಾದರೂ ಹೊಟೇಲ್ ಗೆ ಹೋಗಿ ತಿಂಡಿ, ಮಧ್ಯಾಹ್ನದ ಊಟ ಮಾಡಬೇಕೆಂದರೆ ನಿಮ್ಮ ಬಳಿ ಹಣವಿರಬೇಕು. ಆದರೆ ಕೆಫೆಯಲ್ಲಿ ಹಣವನ್ನು ನೀಡುವ ಅಗತ್ಯವಿಲ್ಲ! ಹೌದು, ಇದು ಅಚ್ಚರಿ ಆದರೂ ನಿಜ. ಇತ್ತೀಚೆಗಷ್ಟೇ ಕೇಂದ್ರ ಸರ್ಕಾರ ಏಕ ಬಳಕೆಯ ಪ್ಲಾಸ್ಟಿಕ್ ಅನ್ನು ನಿಷೇಧಿಸಿರುವುದು ಗೊತ್ತೇ ಇದೆ. ಜುಲೈ 1 ರಿಂದ ಏಕ ಬಳಕೆಯ ಪ್ಲಾಸ್ಟಿಕ್ ತಯಾರಿಕೆ, ಆಮದು, ಸಂಗ್ರಹಣೆ ಮತ್ತು ಮಾರಾಟವನ್ನು ನಿಷೇಧಿಸಿದೆ. ಈ ಹಿನ್ನೆಲೆಯಲ್ಲಿ ಗುಜರಾತ್ನ ಕೆಫೆಯೊಂದು ಪ್ಲಾಸ್ಟಿಕ್ ತ್ಯಾಜ್ಯದ ಸಮಸ್ಯೆಯನ್ನು ಪರಿಹರಿಸಲು ಅದ್ಭುತ ಮಾರ್ಗವನ್ನು ಕಂಡುಹಿಡಿದಿದೆ. ಜುನಾಗಢ ಜಿಲ್ಲಾಡಳಿತವು ನ್ಯಾಚುರಲ್ ಪ್ಲಾಸ್ಟಿಕ್ ಕೆಫೆ ಎಂಬ ಕೆಫೆಯನ್ನು ಪ್ರಾರಂಭಿಸಲಿದೆ. ಇಲ್ಲಿ ಪ್ಲಾಸ್ಟಿಕ್ ರೂಪದಲ್ಲಿ ಪಾವತಿಯನ್ನು ಸ್ವೀಕರಿಸುತ್ತಾರೆ. ಅಂದರೆ ಕೆಫೆಯಲ್ಲಿ ಯಾವುದೇ ಆಹಾರ ಪದಾರ್ಥಗಳನ್ನು ತೆಗೆದುಕೊಂಡರೆ ಅದಕ್ಕೆ ಹಣ ನೀಡಬೇಕಿಲ್ಲ. ಪ್ಲಾಸ್ಟಿಕ್ ಕೇಸ್ ಕೊಟ್ಟರೆ ಸಾಕು. ಜನರು ತಮ್ಮ ಮನೆಯಿಂದ ಯಾವುದೇ ಪ್ಲಾಸ್ಟಿಕ್ ತ್ಯಾಜ್ಯವನ್ನು ತರಬಹುದು. ಅದರ ತೂಕವನ್ನು ಅವಲಂಬಿಸಿ ಮೆನುವಿನಲ್ಲಿರುವ ಆಹಾರ ಪದಾರ್ಥಗಳನ್ನು ಖರೀದಿಸಬಹುದು. ಒಂದೋ ಎರಡೋ ಆಹಾರ ಪದಾರ್ಥಗಳಲ್ಲ, ಹಲವು ಬಗೆಯ ಗುಜರಾತಿ ಸಾಂಪ್ರದಾಯಿಕ ಫ್ಲೇವರ್ ಗಳು ಲಭ್ಯವಿವೆ. ಪ್ರತಿ 500 ಗ್ರಾಂ ಪ್ಲಾಸ್ಟಿಕ್ ತ್ಯಾಜ್ಯಕ್ಕೆ ಒಂದು ಲೋಟ ನಿಂಬೆ ರಸ ಅಥವಾ ಫೆನ್ನೆಲ್ ರಸವನ್ನು ನೀಡಲಾಗುತ್ತದೆ. ಒಂದು ಕಿಲೋ ಪ್ಲಾಸ್ಟಿಕ್ ತೆಗೆದುಕೊಂಡರೆ ಒಂದು ಪ್ಲೇಟ್ ಪೋಹಾ ಕೊಡಲಾಗುತ್ತದೆ. ಪ್ಲಾಸ್ಟಿಕ್ ತ್ಯಾಜ್ಯ ಹೆಚ್ಚಾದರೆ.. ಹೆಚ್ಚು ಆಹಾರ ಪದಾರ್ಥಗಳನ್ನು ನೀಡಲಾಗುತ್ತದೆ. ಜಿಲ್ಲಾಡಳಿತ ಪ್ಲಾಸ್ಟಿಕ್ ಕೆಫೆಗೆ ಅಗತ್ಯ ಮೂಲಸೌಕರ್ಯ ಕಲ್ಪಿಸಿದೆ. ನಿರ್ವಹಣೆ ಹೊಣೆಯನ್ನು ಸ್ಥಳೀಯ ಮಹಿಳೆಯರಿಗೆ ವಹಿಸಲಾಗಿದೆ. ಸರ್ವೋದಯ ಸಖಿ ಮಂಡಲದ ಮಹಿಳೆಯರು ಕೆಫೆಯಲ್ಲಿ ಕೆಲಸ ಮಾಡುತ್ತಾರೆ. ಸರ್ವೋದಯ ಸಖಿ ಮಂಡಲ್ ಗ್ರೂಪ್ ಕೆಫೆಯ ಅಭಿವೃದ್ಧಿಗೆ 50,000 ರೂ.ನೀಡಿದೆ. ಕೆಫೆಯಿಂದ ಸಂಗ್ರಹಿಸಲಾದ ಪ್ಲಾಸ್ಟಿಕ್ ತ್ಯಾಜ್ಯವನ್ನು ಜುನಾಗಢ್ ಪ್ರಾಧಿಕಾರದೊಂದಿಗೆ ಒಪ್ಪಂದ ಮಾಡಿಕೊಂಡಿರುವ ಮರುಬಳಕೆ ಏಜೆನ್ಸಿಗೆ ಕಳುಹಿಸಲಾಗುತ್ತದೆ. ಅವುಗಳನ್ನು ಅಲ್ಲಿ ಮರುಬಳಕೆ ಮಾಡಲಾಗುತ್ತದೆ. ಈ ಕೆಫೆ ಮೂಲಕ ಕ್ಲೀನ್ ಅಂಡ್ ಗ್ರೀನ್ ಜುನಾಗಢ್ ಎಂಬ ಘೋಷವಾಕ್ಯ ಪ್ರಚಾರ ಮಾಡಲಾಗುತ್ತಿದೆ ಎಂದು ಜಿಲ್ಲಾಧಿಕಾರಿ ರಚಿತ್ ರಾಜ್ ತಿಳಿಸಿದರು. ಆದರೆ, ಅಂಕಿಅಂಶಗಳ ಪ್ರಕಾರ ಭಾರತವು ಪ್ರತಿ ವರ್ಷ 3.5 ಮಿಲಿಯನ್ ಟನ್ ಪ್ಲಾಸ್ಟಿಕ್ ತ್ಯಾಜ್ಯವನ್ನು ಉತ್ಪಾದಿಸುತ್ತದೆ. ಪ್ಲಾಸ್ಟಿಕ್ ಮಾಲಿನ್ಯವನ್ನು ಗುರುತಿಸಿದ ಸರ್ಕಾರವು ಪ್ಲಾಸ್ಟಿಕ್ ಕಡ್ಡಿಗಳು, ಸ್ಟ್ರಾಗಳು, ಪ್ಲೇಟ್ಗಳು ಮತ್ತು ಕಪ್ಗಳಂತಹ ಒಂದೇ ಪ್ಲಾಸ್ಟಿಕ್ ವಸ್ತುಗಳ ಮೇಲೆ ಸಂಪೂರ್ಣ ನಿಷೇಧ ಹೇರಿದೆ.